5.  ทรัพย์สินที่ใช้ในการประกอบธุรกิจ

5.1 พื้นที่ของท่าอากาศยานและพื้นที่ของลานจอดอากาศยาน

ท่าอากาศยานทุกแห่งของ บริษัท ท่าอากาศยานไทย จำกัด (มหาชน) (ทอท.)
ปลูกสร้างอยู่บนที่ราชพัสดุของกรมธนารักษ์ กระทรวงการคลัง โดยมีพื้นที่ของท่าอากาศยาน
และพื้นที่ลานจอดอากาศยาน ดังนี้

+---------------------------------+---+-------------+---+-----------------+
| ท่าอากาศยาน                      |   | พื้นที่ทั้งหมด    |   | พื้น              |
|                                 |   |             |   | ที่ลานจอดอากาศยาน |
+---------------------------------+---+-------------+---+-----------------+
|                                 |   | (ตา         |   | (ตารางเมตร)     |
|                                 |   | รางกิโลเมตร) |   |                 |
+---------------------------------+---+-------------+---+-----------------+
|   ท่าอากาศยานดอนเมือง             |   | 5.6         |   | 860,000         |
+---------------------------------+---+-------------+---+-----------------+
|   ท่าอากาศยานเชียงใหม่             |   | 2.6         |   | 85,996          |
+---------------------------------+---+-------------+---+-----------------+
|   ท่าอากาศยานหาดใหญ่              |   | 4.8         |   | 56,461          |
+---------------------------------+---+-------------+---+-----------------+
|   ท่าอากาศยานภูเก็ต                |   | 2.3         |   | 94,800          |
+---------------------------------+---+-------------+---+-----------------+
|   ท่าอากาศยานแม่ฟ้าหลวง เชียงราย    |   | 5.2         |   | 28,800          |
+---------------------------------+---+-------------+---+-----------------+
|   ท่าอากาศยานสุวรรณภูมิ             |   | 32.0        |   | 1,033,000       |
+---------------------------------+---+-------------+---+-----------------+

5.2 อาคารและสิ่งปลูกสร้าง

อาคารและสิ่งปลูกสร้างของ ทอท. ณ ท่าอากาศยานทุกแห่งปลูกสร้างอยู่บนที่ราชพัสดุของ
กรมธนารักษ์ กระทรวงการคลัง
แต่เนื่องจากกรมธนารักษ์ได้ให้สิทธิในการใช้ที่ดินบางส่วนแก่กรมการบินพลเรือนและ

กองทัพอากาศ ทอท.
จึงได้เข้าทำสัญญาเช่าที่ราชพัสดุเพื่อเป็นที่ตั้งของท่าอากาศยานกับกรมการบินพลเรือนและกองทัพอากาศแทนที่จะเข้าทำสัญญากับกรมธนารักษ์หรือกระทรวงการคลัง
ทั้งนี้ ทอท. ได้เข้าทำสัญญาเช่าที่ราชพัสดุ

เพื่อเป็นที่ตั้งท่าอากาศยาน เมื่อวันที่ 30 กันยายน 2545 โดยมีอายุสัญญา 30 ปี
และสามารถต่ออายุสัญญาได้สองครั้ง

ครั้งละ 10 ปี โดยอาคารและสิ่งปลูกสร้างที่ ทอท. ใช้ในการประกอบธุรกิจ ประกอบด้วย
อาคารผู้โดยสาร อาคาร
เทียบเครื่องบินและสะพานเทียบเครื่องบิน อาคารคลังสินค้า อาคารสำนักงาน อาคารจอดรถ
อาคารศูนย์บริหาร
การขนส่งสาธารณะ ฯลฯ โดยอาคารสิ่งปลูกสร้างดังกล่าว ทอท.
ได้ใช้ในการประกอบกิจการท่าอากาศยาน และ
กิจการที่เกี่ยวข้องหรือต่อเนื่องกับการประกอบกิจการท่าอากาศยาน เช่น อาคาร ณ
ท่าอากาศยานสุวรรณภูมิ ใช้ในกิจการคลังสินค้า เขตปลอดอากร (Free Zone) ครัวการบิน
กิจการบริการภาคพื้น ซ่อมบำรุงอากาศยาน การเติมน้ำมันเชื้อเพลิง
อากาศยาน ศูนย์บริการการขนส่งสาธารณะ (Bus Terminal) ฯลฯ
โดยในระหว่างที่สัญญาเช่าที่ราชพัสดุยังมีผลใช้บังคับ อาคารและสิ่งปลูกสร้างต่าง ๆ ของ ทอท. ณ
ท่าอากาศยานดอนเมือง ท่าอากาศยานเชียงใหม่ ท่าอากาศยานหาดใหญ่
ท่าอากาศยานภูเก็ต และท่าอากาศยานแม่ฟ้าหลวง เชียงราย ซึ่งปลูกสร้างใหม่หลังวันที่ 30
กันยายน 2545 อาคารและ

สิ่งปลูกสร้างต่าง ๆ ณ ท่าอากาศยานสุวรรณภูมิ เป็นกรรมสิทธิ์ของ ทอท.
และกรรมสิทธิ์ในอาคารและสิ่งปลูกสร้างดังกล่าวจะตกเป็นของกระทรวงการคลังเมื่อสัญญาดังกล่าวสิ้นผลผูกพันซึ่งรวมแล้วไม่เกิน
50 ปี นับจากวันที่ 30 กันยายน 2545

5.3 สรุปเงื่อนไขสำคัญบางประการของสัญญาเช่า

ภายใต้สัญญาเช่าที่ราชพัสดุที่เป็นที่ตั้งของท่าอากาศยาน
กรมธนารักษ์เรียกเก็บค่าตอบแทนการใช้ประโยชน์ ในที่ราชพัสดุจาก ทอท.
สำหรับท่าอากาศยานดอนเมือง และท่าอากาศยานสุวรรณภูมิ ในอัตราร้อยละ 5
และสำหรับท่าอากาศยานภูมิภาค ได้แก่ ท่าอากาศยานเชียงใหม่ ท่าอากาศยานหาดใหญ่
ท่าอากาศยานภูเก็ต และท่าอากาศยานแม่ฟ้าหลวง เชียงราย ในอัตราร้อยละ 2 ของรายได้ทั้งหมด
โดยไม่หักค่าใช้จ่ายใด ๆ ทั้งสิ้น และเมื่อท่าอากาศยานสุวรรณภูมิเปิดใช้
จะมีการปรับอัตราค่าตอบแทนการใช้ประโยชน์ในที่ราชพัสดุสำหรับท่าอากาศยานดอนเมือง

และท่าอากาศยานภูมิภาคใหม่ ตามผลการศึกษาของที่ปรึกษาที่จัดจ้างโดยกรมธนารักษ์
ซึ่งขณะนี้กรมธนารักษ์

และ ทอท.
อยู่ในระหว่างการเจรจาต่อรองเพื่อกำหนดอัตราค่าตอบแทนการใช้ประโยชน์ในที่ราชพัสดุดังกล่าว

ภายใต้เงื่อนไขของสัญญาเช่าที่ราชพัสดุเพื่อเป็นที่ตั้งของท่าอากาศยานดังกล่าว กองทัพอากาศ
และกรมการบินพลเรือน (แล้วแต่กรณี)
จะมีหน้าที่รับผิดชอบในการติดตามตรวจสอบการปฏิบัติตามเงื่อนไขในสัญญาเช่าในนามของกรมธนารักษ์
โดยสัญญาเช่าทั้งหมดของ ทอท. รวมทั้งสัญญาเช่าที่ดินอันเป็นที่ตั้งของท่าอากาศยานสุวรรณภูมิ
จะสิ้นสุดลงโดยอัตโนมัติ หากกระทรวงการคลังถือหุ้น ทอท. เท่ากับร้อยละ 50 หรือน้อยกว่า

ตามสัญญาเช่าที่ราชพัสดุที่กล่าวมาแล้วข้างต้น ทอท.
ต้องได้รับอนุญาตจากกองทัพอากาศหรือกรมการบิน

พลเรือน (แล้วแต่กรณี) ในการก่อสร้าง ดัดแปลง โยกย้าย หรือทำลายอาคารสิ่งปลูกสร้างใด ๆ
เว้นแต่การดัดแปลง

เล็กน้อย นอกจากนี้ สัญญาเช่าดังกล่าวยังได้จำกัดกิจกรรมที่ ทอท.
สามารถดำเนินการได้ในที่ดินที่เช่าไว้ โดยให้

ทอท.
สามารถดำเนินการได้เฉพาะกิจการท่าอากาศยานและกิจกรรมที่เกี่ยวเนื่องกับกิจการท่าอากาศยานเท่านั้น

และต้องอนุญาตให้กองทัพอากาศ หรือกรมการบินพลเรือน (แล้วแต่กรณี)
มีสิทธิร่วมใช้ทรัพย์สินที่ให้เช่าแก่ ทอท.

ได้ตามสัญญาเช่าที่เกี่ยวข้อง นอกจากนี้ ทอท.
ต้องทำประกันวินาศภัยอาคารที่ก่อสร้างบนที่ดินที่เช่าและระบุในกรมธรรม์ประกันภัยให้กระทรวงการคลังเป็นผู้รับประโยชน์ตลอดอายุการใช้ประโยชน์

นโยบายการลงทุนในบริษัทย่อยและบริษัทร่วม

ทอท.
มีนโยบายที่จะลงทุนในบริษัทย่อยและบริษัทร่วมที่ประกอบธุรกิจเกี่ยวเนื่องกับการประกอบกิจการท่าอากาศยาน
โดยมีวัตถุประสงค์หลักเพื่อสนับสนุนและส่งเสริมธุรกิจของ ทอท. ณ วันที่ 30 กันยายน 2556 ทอท.
มีเงินลงทุนในบริษัทย่อยเป็นจำนวน 39,197.20 ล้านบาท
โดยมีสัดส่วนเงินลงทุนในบริษัทย่อยคิดเป็น

ร้อยละ 20.56 ของสินทรัพย์รวมทั้งหมดของ ทอท.

นอกจากนี้ ในการกำกับดูแลกิจการและการดำเนินงานของบริษัทย่อยนั้น ทอท.
ในฐานะผู้ถือหุ้นยังมีส่วนร่วม
ในการบริหารจัดการในบริษัทดังกล่าว โดย ทอท. ได้ส่งตัวแทนเข้าร่วมประชุมผู้ถือหุ้น
และเข้าร่วมเป็นกรรมการบริษัทด้วย

รายละเอียดการลงทุนของ ทอท. ในบริษัทย่อยในปัจจุบัน
ได้ปรากฏในงบการเงินและหมายเหตุประกอบงบการเงิน